b"\n_START_ARTICLE_\nMacOS Sierra\n_START_SECTION_\nNight Shift\n_START_PARAGRAPH_\nAlates versioonist 10.12.4 on macOS operatsioonis\xc3\xbcsteemis ka Night Shift, mis t\xc3\xb6\xc3\xb6tab samamoodi kui iOS-is. Night Shift v\xc3\xa4hendab \xc3\xb6\xc3\xb6siti sinist valgust ekraanil, et saaks paremini j\xc3\xa4\xc3\xa4da magama._NEWLINE_Kasutaja v\xc3\xb5ib ise valida, mis kellati Night Shift aktiveerub ja seda kas \xc3\xbcle\xc3\xbcldse aktiveerub.\n_START_SECTION_\nSiri\n_START_PARAGRAPH_\nSiri on n\xc3\xbc\xc3\xbcd integreeritud macOS 10.12 Sierra operatsioonis\xc3\xbcsteemi. Sirit saab kasutada Docki kaudu ja men\xc3\xbc\xc3\xbcst. Lisaks saab ka avada Siri kindla klahvivajutusega, mille kasutaja on ise s\xc3\xa4ttinud._NEWLINE_L\xc3\xa4bi Siri saab kasutada teisi rakendusi ilma neid avamata. N\xc3\xa4iteks saab otsida internetist pilte ja informatsiooni, ilma et peaks veebibrauseri avama. Samuti saab ka Siri kaudu otse s\xc3\xb5numitele ja e-kirjadele vastata, ilma et peaks ise kirjutama.\n_START_SECTION_\nContinuity, iCloud ja Apple Pay\n_START_PARAGRAPH_\nArvuti saab avada automaatselt, kui kasutajal on olemas Apple Watch ning kui kasutaja on seadmed omavahel \xc3\xbchendanud._NEWLINE_Kasutaja saab kopeerida pilte, teksti ja muud sisu otse iPadist v\xc3\xb5i iPhone'ist otse dokumenti, mis on Mac-arvutis._NEWLINE_Kui arvuil hakkab k\xc3\xb5vaketta maht t\xc3\xa4is saama, siis arvuti kustutab ebavajalikud ja vanad failid ise._NEWLINE_Apple Payd saab kasutada ainult l\xc3\xa4bi iPhone'i v\xc3\xb5i Apple Watchi ja ainult Safaris. Toetatud on ainult veebipoed, mis kasutavad Apple Pay teenust.\n_START_SECTION_\niTunes\n_START_PARAGRAPH_\niTunes'i on lisatud sinule (For you) vaheleht. N\xc3\xbc\xc3\xbcdsest tutvustab iTunes muusikat, mis kasutajale v\xc3\xb5iks meeldida._NEWLINE_MiniPlayerile on juurde lisatud aken, kust n\xc3\xa4eb l\xc3\xbc\xc3\xbcrikat, kui kasutaja muusikat kuulab.\n_START_SECTION_\nPilt pildis\n_START_PARAGRAPH_\nKasutaja saab n\xc3\xa4iteks teha YouTube'i video v\xc3\xa4ikseks, ilma et peaks seda veebibrauseris vaatama. Sellega on tehtud multitegumt\xc3\xb6\xc3\xb6tlus lihtsamaks ja kasutaja saab keskenduda mitmele asjale korraga, ilma et eri aknad peaksid olema avatud.\n_START_SECTION_\nMessages\n_START_PARAGRAPH_\nLisatud on uusi emotikone ja iluefekte. Alates macOS Sierrast saab vaadata YouTube'i videoid, ilma et peaks brauseri avama.\n_START_SECTION_\nTurvalisus\n_START_PARAGRAPH_\nApple on muutnud turvalisust OS X operatsioonis\xc3\xbcsteemis. Enam ei saa automaatselt avada rakendusi tarkvaraarendajatelt, kes ei ole Apple'i tarkvaraarendajate programmiga liitunud. Kasutaja peab n\xc3\xbc\xc3\xbcdsest alati eraldi kinnitama, et tahab avada rakendust, mis ei ole Apple'i poolt kinnitatud usaldusv\xc3\xa4\xc3\xa4rseks._NEWLINE_macOS Sierras on muutunud ka privaatsuseeskirjad. N\xc3\xbc\xc3\xbcdsest on Apple'il \xc3\xb5igus koguda kasutaja informatsiooni ja andmeid. Kasutaja saab siiski valida, kui palju ja mida jagab."